C 63/16
ET
Euroopa Liidu Teataja
20.2.2023
Põhikohtuasja pooled Kaebaja: Amazon Services Europe Sàrl Vastustaja: Autorità per le Garanzie nelle Comunicazioni
Eelotsuse küsimused 1.
Kas määrusega (EL) 2019/1150 (1) on vastuolus riigisisene õigusnorm, millega kehtestatakse selle määruse nõuetekohase ja mõjusa rakendamise tagamise konkreetsel eesmärgil, sh asjakohase teabe kogumise kaudu, veebipõhiste vahendusteenuste pakkujatele ja veebipõhiste otsingumootorite pakkujatele kohustus edastada perioodiliselt oma tulu kohta asjakohast teavet? 2.
Kas määruse (EL) 2019/1150 alusel võib leida, et süsteemi majandusteabes ette nähtud andmed, mis on peamiselt seotud saadud tuluga, on asjakohased ja aitavad saavutada määrusega taotletud eesmärke? 3.
Kas direktiiviga (EL) 2015/1535 (2) kehtestatakse liikmesriikidele kohustus teavitada komisjoni meetmetest, millega sätestatakse veebipõhiste vahendusteenuste pakkujatele ja veebipõhiste otsingumootorite pakkujatele kohustus edastada teavet, mis sisaldab andmeid nende tulude kohta, ning mille rikkumine toob kaasa rahaliste sanktsioonide kohaldamise?
Kas jaatava vastuse korral lubab direktiiv eraisikul vaielda vastu sellele, kui tema suhtes kohaldatakse meetmeid, millest komisjoni ei ole teavitatud? 4.
Kas direktiivi 2000/31/EÜ (3) artikliga 3 on vastuolus riigi asutuste poolt selliste sätete kehtestamine, millega nähakse määruse (EL) 2019/1150 rakendamise tagamise eesmärgil ette halduslikud ja rahalised lisakohustused teises Euroopa riigis asutatud, kuid Itaalias tegutsevatele teenusepakkujatele, nagu sellise teabedokumendi edastamine, mis sisaldab asjakohast teavet nende tulu kohta, mille rikkumine toob kaasa rahaliste sanktsioonide kohaldamise? 5.
Kas ELTL artiklis 56 sätestatud teenuste osutamise vabaduse põhimõttega ja direktiivi 2006/123/EÜ (4) artikliga 16 ning [direktiiviga] 2000/31/EÜ on vastuolus riigi asutuste poolt selliste sätete kehtestamine, millega nähakse määruse (EL) 2019/1150 rakendamise tagamise eesmärgil teenusepakkujatele, kes on asutatud teises Euroopa riigis, ette halduslikud ja rahalised lisakohustused, nagu sellise teabedokumendi edastamine, mis sisaldab asjakohast teavet tema tulu kohta, mille rikkumine toob kaasa rahaliste sanktsioonide kohaldamise? 6.
Kas direktiivi 2000/31/EÜ artikli 3 lõike 4 punktiga b kohustatakse liikmesriike teavitama komisjoni meetmetest, millega sätestatakse veebipõhiste vahendusteenuste pakkujatele ja veebipõhiste otsingumootorite pakkujatele kohustus edastada teabedokument, mis sisaldab vastavaid andmeid nende tulu kohta, mille rikkumisega kaasneb rahaliste sanktsioonide kohaldamine?
Kas jaatava vastuse korral lubab direktiiv eraisikul vaielda vastu sellele, kui tema suhtes kohaldatakse meetmeid, millest komisjoni ei ole teavitatud
(1) (2) (3) (4)
Euroopa Parlamendi ja nõukogu 20. juuni 2019. aasta määrus (EL) 2019/1150, mis käsitleb õigluse ja läbipaistvuse edendamist veebipõhiste vahendusteenuste ärikasutajate jaoks (ELT 2019, L 186, lk 57).
Euroopa Parlamendi ja nõukogu 9. septembri 2015. aasta direktiiv (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord (ELT 2015, L 241, lk 1).
Euroopa Parlamendi ja nõukogu 8. juuni 2000. aasta direktiiv 2000/31/EÜ, infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT 2000, L 178, lk 1; ELT eriväljaanne 13/25, lk 399).
Euroopa Parlamendi ja nõukogu 12. detsembri 2006. aasta direktiiv 2006/123/EÜ, teenuste kohta siseturul (ELT 2006, L 376, lk 36).
Eelotsusetaotlus, mille on esitanud Tribunale Amministrativo Regionale per il Lazio (Itaalia) 21. oktoobril 2022 – Eg Vacation Rentals Ireland Limited versus Autorità per le Garanzie nelle Comunicazioni (Kohtuasi C-666/22) (2023/C 63/22) Kohtumenetluse keel: itaalia Eelotsusetaotluse esitanud kohus Tribunale Amministrativo Regionale per il Lazio